pythainlp/thaigov-v2-corpus-22032023 huggingface dataset:
วันอังคารที่ 1 กันยายน 2563
‘จับกัง1’ หารือร่วมภาครัฐ ภาคเอกชน กำหนดมาตรการช่วยนักศึกษาจบใหม่ มีงานทำ
รัฐมนตรีว่าการกระทรวงแรงงาน ประชุมหารือร่วมภาครัฐ ภาคเอกชน กำหนดมาตรการส่งเสริมการมีงานทำสำหรับผู้เพิ่งจบการศึกษาใหม่ เพื่อช่วยบรรเทาความเดือดร้อนจากผลกระทบโควิด – 19
นายสุชาติ ชมกลิ่น รัฐมนตรีว่าการกระทรวงแรงงานเป็นประธานการประชุมซักซ้อมเพื่อหารือ เรื่องมาตรการส่งเสริมการมีงานทำให้แก่ผู้สำเร็จการศึกษาใหม่ ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมีนายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรมว.แรงงานกล่าวว่า การประชุมในวันนี้ ผมได้นัดประชุมหารือกับผู้แทนสองฝ่ายทั้งภาครัฐและเอกชน อาทิ ผู้แทนธนาคารกรุงไทย และผู้แทนองค์กรภาคเอกชนที่เกี่ยวข้อง เพื่อช่วยกันกำหนดมาตรการในการส่งเสริมการมีงานทำให้แก่นักศึกษาที่เพิ่งจบใหม่ ควบคู่ไปกับการรักษาการจ้างงานภายในประเทศทั้งภาครัฐและภาคเอกชน โดยให้นายจ้างหรือสถานประกอบการจ้างงานผู้สำเร็จการศึกษาใหม่ ระดับปริญญาตรี ปวส.และ ปวช.
นายสุชาติกล่าวต่อว่า จากข้อมูลของสำนักงานสถิติแห่งชาติและกระทรวงการอุดมศึกษา วิทยาศาสตร์ วิจัยและนวัตกรรม ระบุว่า ในปี พ.ศ.2563 มีผู้สำเร็จการศึกษาจำนวน 3.92 แสนคน เพื่อเป็นการส่งเสริมการมีงานทำให้แก่ผู้สำเร็จการศึกษาใหม่ให้ตรงกับความต้องการของตนเองและตลาดแรงงาน กระทรวงแรงงานจะบูรณาการทำงานร่วมกับนายจ้าง และสถานประกอบการ ในการแก้ไขปัญหาการว่างงานของนักศึกษาจบใหม่
อย่างไรก็ตาม กระทรวงแรงงานจะได้นำมาตรการส่งเสริมการมีงานทำแก่นักศึกษาที่เพิ่งจบใหม่จากการหารือร่วมกับภาคเอกชนในครั้งนี้ ไปเสนอต่อที่ประชุมคณะรัฐมนตรีเพื่อพิจารณาให้ความเห็นชอบ จากนั้นจะมีการประชาสัมพันธ์รายละเอียดต่างๆ เกี่ยวกับการรับสมัครงานในลำดับต่อไป
วันพุธที่ 9 กันยายน 2563
กระทรวงเกษตรฯ เดินหน้าจัดตั้งสถาบันเกษตรอินทรีย์แห่งชาติ เร่งจัดทำบิ๊กดาต้า
กระทรวงเกษตรฯ เดินหน้าจัดตั้งสถาบันเกษตรอินทรีย์แห่งชาติ เร่งจัดทำบิ๊กดาต้า พร้อมผนึก ปตท. และ UniconX หนุนเกษตรกรจำหน่ายสินค้าออร์กานิคทั้งออฟไลน์และออนไลน์
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์แถลงวันนี้(9ก.ย.63)ณกระทรวงเกษตรและสหกรณ์ว่าตามที่กระทรวงเกษตรและสหกรณ์ได้มีการแต่งตั้งคณะอนุกรรมการขับเคลื่อนเกษตรกรรมยั่งยืนโดยมุ่งเน้นการสนับสนุนส่งเสริมเกษตรกรรมยั่งยืนทั้ง5รูปแบบได้แก่เกษตรอินทรีย์เกษตรทฤษฎีใหม่เกษตรผสมผสานเกษตรธรรมชาติและวนเกษตรโดยที่ผ่านมาได้มีการปรับปรุงกลไกในการทำงานเพื่อสนับสนุนการขับเคลื่อนนโยบายของคณะกรรมการบริหารการพัฒนาระบบเกษตรกรรมยั่งยืนซึ่งมีดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานรวมถึงติดตามการทำงานและผลักดันให้เกิดพื้นที่เกษตรกรรมยั่งยืนในรูปแบบต่างๆอย่างใกล้ชิดตลอดจนแต่งตั้งคณะทำงาน3คณะได้แก่คณะทำงานขับเคลื่อนเกษตรทฤษฎีใหม่และเกษตรผสมผสานคณะทำงานขับเคลื่อนวนเกษตรและเกษตรธรรมชาติและคณะทำงานขับเคลื่อนเกษตรอินทรีย์
นายอลงกรณ์กล่าวว่าสำหรับคณะทำงานขับเคลื่อนเกษตรอินทรีย์ได้รายงานความก้าวหน้าล่าสุด(8ก.ย.63)ต่อคณะอนุกรรมการขับเคลื่อนเกษตรกรรมยั่งยืนครั้งที่8/2563โดยมีประเด็นสำคัญดังนี้
1.จัดทำร่างพระราชกฤษฎีกาสถาบันเกษตรอินทรีย์แห่งชาติ(องค์การมหาชน) “สกอช.”เสร็จเรียบร้อยพร้อมเสนอให้คณะกรรมการบริหารการพัฒนาระบบเกษตรกรรมยั่งยืนพิจารณาภายในเดือนนี้
2.กำหนดหลักเกณฑ์กลางระบบการรับรองแบบมีส่วนร่วมสำนักงานมาตรฐานสินค้าเกษตรและอาหารแห่งชาติ(มกอช.)ได้จัดสัมมนาระดมความเห็นต่อร่างหลักเกณฑ์กลางสำหรับระบบการรับรองแบบมีส่วนร่วม(PGS)เพื่อรับฟังข้อคิดเห็นและข้อเสนอแนะต่อร่างหลักเกณฑ์ดังกล่าวมาประกอบการปรับปรุงแก้ไขให้มีความสมบูรณ์และแลกเปลี่ยนประสบการณ์จากผู้แทนหน่วยงานกลุ่มเกษตรกรที่เกี่ยวข้องทุกภาคส่วนแล้วเมื่อเดือนสิงหาคมที่ผ่านมา
3.ผนึกความร่วมมือกับบริษัทปตท.น้ำมันและการค้าปลีกจำกัด(มหาชน) (OR)มีนโยบายLiving Communityในสถานีบริการน้ำมันปตท.และพร้อมให้การสนับสนุนและจัดสรรพื้นที่ให้กับกลุ่มเกษตรกรเข้ามาจำหน่ายสินค้าเกษตรอินทรีย์ในสถานีบริการ
และ4.จัดทำบิ๊กเดต้าฐานข้อมูลเกษตรอินทรีย์โดยมอบกรมพัฒนาที่ดินดำเนินการทั้งในส่วนของเกษตรกรที่อยู่ในระยะปรับเปลี่ยนและเกษตรกรที่ได้รับการรับรองมาตรฐานเกษตรอินทรีย์แล้วให้เป็นฐานเดียวกันของข้อมูลพืชสัตว์และประมงอินทรีย์รวมทั้งการเชื่อมโยงเข้าสู่ฐานข้อมูลเกษตรกรรมยั่งยืนที่กระทรวงเกษตรฯดำเนินการ
นายอลงกรณ์กล่าวว่าได้มอบหมายให้คณะอนุกรรมการอีคอมเมิร์ซของกระทรวงเกษตรฯสนับสนุนการสร้างผู้ประกอบการเกษตรออร์กานิคออนไลน์เพื่อขยายตลาดเกษตรอินทรีย์สู่ผู้บริโภคในยุคnew normalร่วมกับผู้ให้บริการจัดส่งประเภทfood deliveryภายใต้โครงการ“ช่วยเกษตร.คอม” (www.ช่วยเกษตร.com)และโครงการยูนิคอนเอ็กซ์(UniconX)
สำหรับโครงการ"ยูนิคอนเอกซ์UniconX"มีวัตถุประสงค์คือ1.สร้างผู้ประกอบเกษตรและเกษตรอินทรีย์ตั้งแต่ต้นน้ำภาคการผลิตถึงภาคการตลาด2.สร้างงานใหม่ๆสร้างรายได้ให้กับประชาชนนักศึกษาและเกษตรกรที่ได้รับผลกระทบจากโควิด-19ในการพัฒนาสู่การเป็นผู้ประกอบการธุรกิจการเกษตร3.สร้างผู้ประกอบการธุรกิจการเกษตรสู่ระดับสากลโดยเชื่อมโยงงานวิจัยจากสถาบันการศึกษาสู่Startupนวัตกรรมและเป็นบริษัทUnicornในอนาคตเพื่อเสริมสร้างการพัฒนานวัตกรในสถาบันการศึกษาและภาคธุรกิจเกษตรและ4.พัฒนาPlateformสู่การเชื่อมโยงนักลงทุนกับผู้ประกอบการเพื่อช่วยให้ผู้ประกอบการที่มีศักยภาพแต่ขาดเงินทุนเข้าถึงแหล่งทุนเพื่อนำไปสู่การพัฒนาผู้ประกอบการภาคการเกษตรอย่างยั่งยืน.
วันจันทร์ที่ 14 กันยายน 2563
แผนแม่บทเฉพาะกิจ ฟื้นเศรษฐกิจสู้โควิด-19
วันเสาร์ที่ 12 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมจัดทำแผนแม่บทเฉพาะกิจเพื่อรองรับผลกระทบจากสถานการณ์โควิด-19 ช่วงระหว่างปี 2564-2565 ภายใต้ยุทธศาสตร์ชาติ โดยมีเป้าหมายหลัก เพื่อให้คนไทยมีงานทำ สามารถยังชีพอยู่ได้ กลุ่มเปราะบางได้รับการดูแลอย่างทั่วถึง สร้างอาชีพและกระจายรายได้สู่ท้องถิ่น เศรษฐกิจประเทศฟื้นตัวเข้าสู่ภาวะปกติ และวางรากฐานเพื่อรองรับการปรับโครงสร้างเศรษฐกิจใหม่ ซึ่งเป็นไปตาม 3 มิติหลักของการพัฒนา คือ การพร้อมรับ การปรับตัว และการเปลี่ยนแปลงเพื่อพร้อมเติบโตอย่างยั่งยืน โดยหลังจากนี้จะเปิดรับฟังความคิดเห็นเพื่อประกอบการจัดทำร่างแผนแม่บทเฉพาะกิจดังกล่าว ให้มีความครบถ้วนสมบูรณ์ยิ่งขึ้น และเสนอคณะรัฐมนตรีพิจารณาต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 12 กันยายน 2563
ผู้สูบบุหรี่ที่ติดเชื้อไวรัสโควิด-19 มีโอกาสที่จะแพร่เชื้อฯ ได้มากกว่าคนทั่วไปหรือไม่ ??
ผู้สูบบุหรี่ที่ติดเชื้อไวรัสโควิด-19 แพร่เชื้อฯ มากกว่าคนทั่วไปหรือไม่ ??
Q : ผู้สูบบุหรี่ที่ติดเชื้อไวรัสโควิด-19 มีโอกาสที่จะแพร่เชื้อฯ ได้มากกว่าคนทั่วไปหรือไม่ ??
A : มากกว่า เพราะการสูบบุหรี่มีการเป่าควันบุหรี่ออกจากปาก ซึ่งทำให้เกิดการแพร่กระจายของไวรัสโควิด-19 ได้มากขึ้น ดังนั้นจึงควรงดการสูบบุหรี่ในช่วงเวลานี้
วันอังคารที่ 25 สิงหาคม 2563
ศบศ. ลุยต่อมาตรการเศรษฐกิจ ท่องเที่ยว-จ้างงาน-SMEs-กระตุ้นใช้จ่าย
วันอังคารที่ 15 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 หรือโรคโควิด-19 กำหนดกรอบแนวทางดำเนินมาตรการเศรษฐกิจ โดยยังคงมาตรการดูแลช่วยเหลือประชาชนต่อไปถึงปี 2564 ผ่านกลไกระดับประเทศและระดับพื้นที่ ครอบคลุมทั้งระยะสั้นและระยะยาว ได้แก่ การจ้างงาน สนับสนุนการท่องเที่ยว สนับสนุนภาคธุรกิจ/SMEs และกระตุ้นการใช้จ่าย นอกจากนี้ ยังให้ความสำคัญเรื่องมาตรการคัดกรองและควบคุมโรคโควิด-19 จากการเดินทางท่องเที่ยวภายในประเทศ ส่วนภาคเอกชนเสนอให้ดำเนินมาตรการพื้นที่กักกันโรคแห่งรัฐ (State Quarantine) ต่อไป เพื่อให้ประชาชนยอมรับและมั่นใจ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 24 สิงหาคม 2563
บีโอไอหารือร่วมกับผู้บริหาร สกพอ.
บีโอไอหารือร่วมกับผู้บริหาร สกพอ.
บีโอไอหารือร่วมกับผู้บริหาร สกพอ.
นายนฤตม์ เทอดสถีรศักดิ์ (กลาง) รองเลขาธิการคณะกรรมการส่งเสริมการลงทุน (บีโอไอ) ประชุมร่วมกับผู้บริหารสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) นำโดย นางลัษมณ อรรถาพิช รองเลขาธิการสายงานการลงทุนและการต่างประเทศ (ที่ 4 จากซ้าย) นางมุกด์ สีบุญเรือง ผู้ช่วยเลขาธิการด้านยุทธศาสตร์การลงทุน (ที่ 4 จากขวา) พร้อมทีมงาน เพื่อหารือความร่วมมือระหว่างบีโอไอ และ สกพอ. ในการส่งเสริมการลงทุนในพื้นที่อีอีซี ภายใต้สถานการณ์โควิด-19 ณ สำนักงานคณะกรรมการส่งเสริมการลงทุน ถนนวิภาวดีรังสิต เมื่อเร็วๆ นี้
วันจันทร์ที่ 31 สิงหาคม 2563
พม. พร้อมหน่วยงานที่เกี่ยวข้อง เร่งช่วยเหลือชายชาวเชียงราย เครียดหางานทำไม่ได้ นอนขวางรางให้รถไฟทับร่างหวังฆ่าตัวตาย ที่ จ.สระบุรี
พม. พร้อมหน่วยงานที่เกี่ยวข้อง เร่งช่วยเหลือชายชาวเชียงราย เครียดหางานทำไม่ได้ นอนขวางรางให้รถไฟทับร่างหวังฆ่าตัวตาย ที่ จ.สระบุรี
วันที่ 28 ส.ค. 63เวลา 16.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม กรุงเทพฯนางพัชรี อาระยะกุล รองปลัด กระทรวงการพัฒนาสังคมและความมั่นคงของมนุษย์ (พม.)และโฆษกกระทรวง พม. เปิดเผยว่า จากกรณีชายชาวจังหวัดเชียงราย อายุ 35 ปี รายหนึ่ง อาศัยนอนอยู่ตามป้ายรถประจำทาง และออกหาสมัครงาน แต่ไม่มีคนรับเข้าทำงาน ไม่มีเงินจะไปซื้อข้าวกิน คิดน้อยใจว่าไม่มีคนรัก และตัดสินใจมานอนบนรางรถไฟเพื่อให้รถไฟทับร่างหวังฆ่าตัวตาย ที่ อำเภอเมือง จังหวัดสระบุรี นั้น กระทรวงการพัฒนาสังคมและความมั่นคงของมนุษย์ (พม.) โดยเจ้าหน้าที่สำนักงานพัฒนา​สังคม​และ​ความมั่นคง​ของ​มนุษย์​จังหวัด​สระบุรี​ ศูนย์​คุ้มครอง​คนไร้​ที่พึ่ง​จังหวัด​สระบุรี​ และจัดหางานจังหวัด​สระบุรี​ ได้ร่วมลงพื้นที่ตรวจสอบข้อ​เท็จจริง​​ พบว่าชายดังกล่าวเดินทางมาจากจังหวัด​เชียงราย เพื่อหางานทำในกรุงเทพมหานคร​ แต่ไม่ได้ทำงาน จึงขับรถจักรยานยนต์​มาเรื่อยๆ จนถึงเขตจังหวัด​สระบุรี​ อีกทั้ง​ไม่มีเงิน ไม่มีรายได้​ และเกิดความเครียดจึงคิดทำร้ายร่างกายตนเอง​ ทั้งนี้ เจ้าหน้าที่กระทรวง พม.และหน่วยงานที่เกี่ยวข้อง จึงให้คำปรึกษาและร่วมหาแนวทางดำเนินชีวิตร่วมกัน โดยผู้ประสบปัญหา​ต้องการเดินทางกลับภูมิลำเนา​
นางพัชรีกล่าวว่า สำหรับการให้ความช่วยเหลือกรณีดังกล่าวนั้น ได้ประสานติดตามครอบครัว​ พร้อมทั้งมอบถุงยังชีพ และมอบเงินสงเคราะห์​คนไทยที่ตกทุกข์ได้ยาก​ เพื่อเป็นค่าเดินทางกลับภูมิลำเนา​ และขนส่งรถจักรยานยนต์​ พร้อมนำส่งขึ้นรถไฟเพื่อเดินทางกลับภูมิ​ลำเนา​​ อีกทั้งประสานสำนักงาน​พัฒนา​สังคม​และ​ความมั่นคง​ของ​มนุษย์​จังหวัด​เชียงราย เพื่อติดตามให้การช่วยเหลืออย่างต่อเนื่อง รวมทั้งกระทรวง พม. จะทำหน้าที่ในการประสาน ความร่วมมือกับหน่วยงานต่างๆที่เกี่ยวข้องเพื่อให้การช่วยเหลือผู้ประสบปัญหาสังคมดังกล่าว และครอบครัวให้สามารถดำรงชีวิตอยู่ในสังคมได้อย่างปกติสุข นอกจากนี้ สำนักงานจัดหา​​งานจังหวัด​สระบุรี​ ได้ให้คำแนะนำเรื่องการประสานติดต่อและการมีงานทำ​ พร้อมทั้งจะประสานจัดหางานในจังหวัดเชียงรายเพื่อติดตามให้การช่วยเหลือด้านการมีอาชีพและรายได้ต่อไป
นางพัชรีกล่าวเพิ่มเติมว่า ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
วันจันทร์ที่ 14 กันยายน 2563
ไทย – สหรัฐฯ เห็นพ้องเร่งฟื้นฟูเศรษฐกิจ ภายหลังโควิด-19 คลี่คลาย
ไทย – สหรัฐฯ เห็นพ้องเร่งฟื้นฟูเศรษฐกิจ ภายหลังโควิด-19 คลี่คลาย
วันนี้ (วันจันทร์ที่ 14 กันยายน 2563) เวลา 14.00 น. ณ ห้องรับรอง 1 ตึกบัญชาการ 1 ทำเนียบรัฐบาล นายไมเคิล จอร์จ ดีซอมเบร เอกอัครราชทูตสหรัฐอเมริกาประจำประเทศไทย เข้าเยี่ยมคารวะ นายอนุชา นาคาศัย รัฐมนตรีประจำสำนักนายกรัฐมนตรี สรุปสาระสำคัญการหารือ ดังนี้
รัฐมนตรีประจำสำนักนายกรัฐมนตรีกล่าวต้อนรับ และยินดีที่ได้พบเอกอัครราชทูตสหรัฐฯ ผู้ซึ่งมีบทบาทอย่างแข็งขันในการกระชับความสัมพันธ์ไทย-สหรัฐให้แน่นแฟ้น มีความร่วมมือที่ใกล้ชิดในทุกมิติ รัฐบาลไทยพร้อมร่วมมือ เพื่อสนับสนุนการทำงานของเอกอัครราชทูตสหรัฐฯ เป็นอย่างดีเพื่อเสริมสร้างความสัมพันธ์ฉันท์มิตรที่มีมาอย่างยาวนานให้ก้าวหน้าต่อไป เพื่อประโยชน์ร่วมกันของทั้งสองประเทศ โดยเฉพาะด้านเศรษฐกิจ ซึ่งทราบว่า เอกอัครราชทูต เป็นเอกอัครราชทูตสหรัฐฯ ที่มาจากเอกชนคนแรกในรอบ 45 ปี
ด้านเอกอัครราชทูตสหรัฐฯ ขอบคุณที่รัฐมนตรีประจำสำนักนายกรัฐมนตรีอนุญาตให้เข้าเยี่ยมคารวะ พร้อมยืนยันว่าสหรัฐฯ ให้ความสำคัญกับความสัมพันธ์ และความร่วมมือที่ใกล้ชิดกับไทยโดยการมาปฏิบัติหน้าที่ครั้งนี้มีเป้าหมายสำคัญ 2 ประการ คือ ยกระดับความเป็นหุ้นส่วนทางยุทธศาสตร์ระหว่างกัน และส่งเสริมโอกาสและความร่วมมือในด้านการค้าและการลงทุนระหว่างทั้งสองประเทศ ทั้งนี้ สหรัฐฯ ถือเป็นคู่ค้าและนักลงทุนอันดับต้นๆ ของไทย
ทั้งนี้ ทั้งสองฝ่ายเห็นพ้องร่วมมือฟื้นฟูเศรษฐกิจ ภายหลังสถานการณ์การแพร่ระบาดของโควิด-19 ที่ส่งผลกระทบต่อการค้าการลงทุนของทุกประเทศทั่วโลกคลี่คลายลง และหวังที่จะเพิ่มพูนความร่วมมือในด้านต่าง ๆ ซึ่งสหรัฐฯ ยินดีที่ไทยเป็นฐานการดำเนินธุรกิจของบริษัทสหรัฐฯ รายสำคัญ มีการลงทุนในสหรัฐฯ เพิ่มขึ้นอย่างต่อเนื่อง ช่วยสร้างงานให้ชาวอเมริกันกว่า 70,000 ตำแหน่ง โดยโอกาสนี้ รัฐมนตรีประจำสำนักนายกรัฐมนตรียังได้กล่าวชื่นชมบทบาทที่แข็งขันของเอกอัครราชทูตสหรัฐฯ ในการหารือกับภาคเอกชนสหรัฐฯ อย่างต่อเนื่อง เพื่อความร่วมมือใน
การฟื้นฟูเศรษฐกิจไทย
ในตอนท้าย รัฐมนตรีประจำสำนักนายกรัฐมนตรีกล่าวขอบคุณความช่วยเหลือ รวมถึงความร่วมมือที่สหรัฐฯ มีให้ไทยมาโดยตลอด ไทยพร้อมดูแล และอำนวยความสะดวกแก่นักลงทุนสหรัฐฯ และพร้อมส่งเสริมการขยายความร่วมมือด้านเศรษฐกิจของทั้งสองฝ่ายเพื่อให้เกิดผลเป็นรูปธรรมต่อไป
****************************
วันอาทิตย์ที่ 13 กันยายน 2563
‘จับกัง 1’ ห่วงความเป็นอยู่ภาคแรงงานภูเก็ต มอบ ‘รองปลัด’ ลงพื้นที่เร่งฟื้นฟูอาชีพให้มีงานทำ ก้าวข้ามโควิด -19
รัฐมนตรีว่าการกระทรวงแรงงาน ห่วงใยพี่น้องภาคแรงงานจังหวัดภูเก็ตที่ได้รับผลกระทบจากโควิด -19 มอบหมาย ‘รองปลัดแรงงาน’ ลงพื้นที่เร่งฟื้นฟูอาชีพ ส่งเสริมการมีงานทำ ก้าวข้ามโควิด -19
เมื่อวันที่ 13 กันยายน 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ท่านนายกรัฐมนตรี พล.อ.ประยุทธ์ จันทร์โอชา มีความห่วงใยพี่น้องภาคแรงงานในพื้นที่จังหวัดภูเก็ตโดยเฉพาะภาคท่องเที่ยวและบริการที่ได้รับผลกระทบจากโควิด -19 จึงได้สั่งการให้กระทรวงแรงงานลงพื้นที่เพื่อให้ความช่วยเหลือโดยเร่งฟื้นฟูอาชีพและส่งเสริมการมีงานทำให้แก่ผู้ที่ได้รับผลกระทบจากโควิด -19 ในวันนี้ผมจึงได้มอบหมายให้นางเธียรรัตน์ นะวะมะวัฒน์ รองปลัดกระทรวงแรงงานลงพื้นที่จังหวัดภูเก็ต เพื่อเป็นประธานในพิธีเปิดและให้กำลังใจผู้เข้ารับการฝึกอาชีพให้แก่ประชาชนผู้ได้รับผบกระทบจากโควิด -19 ตามโครงการเพิ่มอาชีพ เพิ่มรายได้ ของสำนักงานจัดหางาน จังหวัดภูเก็ต
ด้านนางเธียรรัตน์ นะวะมะวัฒน์กล่าวเพิ่มเติมว่า ในวันนี้เป็นการฝึกอบรมหลักสูตร” ปักผ้าด้นมือ สไตล์ญี่ปุ่นซาซิโกะ” ให้กับกลุ่มชาวบ้านเกาะนาคา ต.ป่าคลอก อ.ถลาง จ.ภูเก็ต มีผู้เข้าร่วม ทั้งสิ้น 20 คน ซึ่งปัจจุบันประชาชนกลุ่มนี้ช่วงเช้าจะออกไปทำการประมงเพื่อหาปู ในช่วงบ่ายเมื่อมีเวลาว่างจึงใช้ประโยชน์จากตรงนี้มารวมกลุ่มกันฝึกอาชีพปักผ้าด้นมือ สไตล์ญี่ปุ่นซาซิโกะ เพื่อให้มีสินค้าไว้จำหน่ายนักท่องเที่ยว เป็นการสร้างรายได้ให้กับตนเองและครอบครัวนอกจากนี้ สถาบันพัฒนาฝีมือแรงงาน 21 ภูเก็ตยังได้ เปิดการฝึกอบรมอาชีพเสริมให้กับกลุ่มมัคคุเทศก์ และ พนักงานโรงแรม สาขา การเพ้นท์ผ้าปาเต๊ะ การชงกาแฟและเบเกอรี่ ขนมไทย อาหารว่าง เครื่องดื่มยอดนิยม จำนวนกว่า 400 คน เพื่อให้ประชาชนได้รับความรู้ทักษะในการประกอบอาชีพ ต่อไป
สำหรับสถานการณ์ของจังหวัดภูเก็ตในขณะนี้ถือว่าอยู่ในช่วงการฟื้นฟูภายหลังโควิด -19 เริ่มคลี่คลาย ในส่วนของกระทรวงแรงงานเองก่อนหน้านี้ได้วินิจฉัยและอนุมัติจ่ายประโยชน์ทดแทนกรณีว่างงานเนื่องจากเหตุสุดวิสัยโควิด – 19 จำนวน 145,721 ราย อนุมัติสั่งจ่าย 126,307 ราย คิดเป็นเงินมูลค่า 1,466,138,301.45 บาท และมาตรการช่วยคนตกงาน ซึ่งในส่วนของจังหวัดภูเก็ตได้มีการจัดงานนัดพบแรงงานย่อยไปเมื่อช่วงปลายเดือนสิงหาคมที่ผ่านมา มีผู้มาสมัครงานกว่า 3,000 คน ขณะนี้ได้บรรจุงานไปแล้วเกือบ 500 คน และจะทยอยบรรจุที่เหลือต่อไป
นอกจากนี้ รัฐบาล โดยกระทรวงแรงงาน และหน่วยงานที่เกี่ยวข้อง จะกำหนดให้มีการจัดงาน JOB EXPO THAILAND 2020 ขึ้นระหว่างวันที่ 26-28 กันยายน 2563 ณ ศูนย์นิทรรศการและการประชุมไบเทค บางนา ซึ่งมีตำแหน่งงานว่าง จำนวนทั้งสิ้น 1,000,000 อัตรา โดย แบ่งออกเป็นตำแหน่งงานว่างกรมการจัดหางานจำนวน 106,312 อัตรา ตำแหน่งงานต่างประเทศ 112,242 อัตราตำแหน่งงานพาร์ทไทม์ จำนวน 66,881 อัตรา การจ้างงานโดยภาครัฐจำนวน 410,415 อัตรา การจ้างงานตามมาตรการส่งเสริมการมีงานทำให้แก่ผู้สำเร็จการศึกษาใหม่ จำนวน 260,000 อัตรา และตำแหน่งงานที่คาดว่าจะจ้างแรงงานไทยแทนแรงงานต่างด้าว จำนวน 44,150 คน ภายในงานแบ่งเป็นโซนนิทรรศการพระบิดาแห่งมาตรฐานการช่างไทย โซนหน่วยงานภาครัฐ โซนรัฐวิสาหกิจ โซนภาคเอกชน โซนเวที และโซนนิทรรศการ การสาธิต และแนะแนวอาชีพ เป็นต้น
วันจันทร์ที่ 14 กันยายน 2563
MOC Biz Club ได้เฮ! จุรินทร์ จับมือตั้งร่วมเป็นทีมเซลล์แมนจังหวัด ลุยพัฒนาธุรกิจการค้า ขยายตลาด
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมหารือ￼และมอบนโยบายการขับเคลื่อนธุรกิจให้กับ ผู้ประกอบการสมาชิกเครือข่ายธุรกิจ MOC Biz Club ทั่วประเทศ
ซึ่งมีสมาชิกกว่า 12,000 ราย เป็นผู้ประกอบการระดับไมรโครเอสเอ็มอี โดยมี นายบุณยฤทธิ์ กัลยาณมิตร ปลัดกระทรวงพาณิชย์ นายวุฒิไกร ลีวีระพันธุ์ อธิบดีกรมพัฒนาธุรกิจการค้า อำนวยการจัดการประชุม ที่กระทรวงพาณิชย์
นายจุรินทร์ กล่าวว่า ต้องการให้เครือข่ายธุรกิจ MOC Biz Club ซึ่งเป็นผู้ประกอบการระดับไมรโครเอสเอ็มอีในทุกจังหวัดเข้ามาช่วยกระทรวงมากขึ้น เพราะรัฐบาลให้ความสำคัญกับเศรษฐกิจฐานรากพิเศษ ฐานที่สำคัญที่สุดคือเกษตรกรและผู้ประกอบการรายย่อยท้องถิ่น( Micro SMEs ) นโยบายตนคือมีคณะกรรมการร่วมภาครัฐและเอกชนด้านการพาณิชย์ (กรอ.พาณิชย์ ) ต้องให้ความสำคัญกับ Biz Club หรือ ไมโครเอสเอ็มอีและเอสเอ็มอีในพื้นที่ของจังหวัดของตัวเอง โดยไมโครเอสเอ็มอีทำหน้าที่ผลิตส่วนพาณิชย์จังหวัดก็ทำหน้าที่การตลาด จับมือกับกระทรวงเกษตร กระทรวงอุตสากรรม กับภาคการผลิตอื่นๆ ต่อไปให้พาณิชย์จังหวัดตั้งทีมเซลล์แมนจังหวัด ประกอบด้วยพาณิชย์จังหวัด หอการค้าจังหวัด สภาอุตสาหกรรมจังหวัด YEC (Young Entrepreneur chamber of commerce) และที่สำคัญต้องมี Biz Club เข้าไปอยู่ในนั้นจับมือทำงานด้วยกันอย่างเข้มแข็ง ใช้ช้ยุทธศาสตร์ “ตลาดนำการผลิต”
นายจุรินทร์ กล่าวว่า สถานการณ์ทุกอย่างมีแต่จะมาท้าทายเราเข้มข้นขึ้นดังนั้นต้องฟันฝ่าสิ่งนี้ให้ผ่านพ้นไปได้ และหลังโควิดต้องเดินหน้าต่อไปได้ เข้าสู่ยุค New Normal โดยอีคอมเมิร์ซจะเข้ามามีบทบาทสำคัญมาก ที่พวกเราต้องเร่งปรับตัวและเรียนรู้ เพิ่มแนวคิดมุมมองจากวิทยากรที่มีส่วนช่วยเสริมพวกเราให้เกิดขึ้น และการจับคู่ธุรกิจนั้นเปลี่ยนไปเจอกันบนจอ (Online )ซึ่งเป็นไปได้ตอนนี้ยอดขายดี ซื้อขายได้จริง ส่งออกได้จริง ตัวเลขอาจจะตกบ้างแต่ไม่ถึงกับตกมาก ซึ่งยังทำได้โดยใช้ระบบอีคอมเมิร์ซเข้ามาช่วย
" ต่อไปเมื่อพ้นโควิด เราควรได้รับโอกาสในการที่จะไปแสดงสินค้าของพวกเราเอาที่มีศักยภาพพอสมควร เช่น ที่ตลาด CLMV เพื่อนบ้านรอบชายแดนประเทศก่อนโดยไม่ต้องเรียงลำดับศักยภาพทั้งหมด เปิดโอกาสให้พวกเรามีมุมหนึ่งได้มีโอกาสเข้าไปร่วม ทั้งเอสเอ็มอี หรือไมโครเอสเอ็มอี ที่มีศักยภาพไปขายต่างประเทศได้ต้องเปิดพื้นที่ให้ อาจมีการอบรมให้ความรู้โดยกรมส่งเสริมการค้าระหว่างประเทศมีหลักสูตร มอบเป็นนโยบายไปแล้วให้พวกเราได้มีโอกาส" นายจุรินทร์ กล่าว
สำหรับการประชุมวันนี้ได้เกิดการแลกเปลี่ยนความเห็นความต้องการของผู้ประกอบการอย่างคึกคัก ซึ่งมีตัวแทนผู้ประกอบการเครือข่ายธุรกิจ Moc Biz Club ระดับประธานและกรรมการทุกจังหวัด โดยมีนายสรรเสริญ สมะลาภา ผู้ช่วยรัฐมนตรีว่าการกระทรวงพาณิชย์ นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ นายบุณย์ธีร์ พานิชประไพ เลขานุการนุการรัฐมนตรีว่าการกระทรวงพาณิชย์พร้อมคณะที่ปรึกษาเข้าร่วมการประชุม
วันพุธที่ 16 กันยายน 2563
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 4 ปี
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 4 ปี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีจุดธูป เทียน ถวายเครื่องราชสักการะองค์ท้าวมหาพรหม ณ บริเวณศาลพระพรหม ศูนย์ราชการเฉลิมพระเกียรติ 80 พรรษา เมื่อวันที่ 16 กันยายน 2563 เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 4 ปี โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวง และหัวหน้าหน่วยงานในสังกัดเข้าร่วมงานอย่างพร้อมเพรียงกัน จากนั้นได้เดินทางไปในพิธีเจริญพระพุทธมนต์ ร่วมถวายจตุปัจจัยเครื่องไทยธรรมและถวายภัตตาหารเพล (ถวายปิ่นโต) แด่พระสงฆ์ จำนวน 9 รูป ซึ่งพระสงฆ์ได้อนุโมทนาและให้พร ประพรมน้ำพระพุทธมนต์ เพื่อเป็นสิริมงคล ณ ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษา
*************
วันศุกร์ที่ 11 กันยายน 2563
ออมสิน ปล่อยกู้สินเชื่อเสริมพลังฐานราก รายละไม่เกิน 5 หมื่น ไม่ต้องใช้หลักทรัพย์หรือบุคคลค้ำประกัน ประคอง “คนมีรายได้ประจำ-อาชีพอิสระ”
ธ.ออมสินเปิดตัว “สินเชื่อเสริมพลังฐานราก” ตามติครม. ลุยปล่อยกู้เติมสภาพคล่องพ่อค้าแม่ค้า-ผู้มีอาชีพอิสระ-คนมีรายได้ประจำ ถูกกระทบจากCovid-19 ให้กู้รายละไม่เกิน 50,000 บ. พร้อมคลายเงื่อนไข ไม่ต้องใช้หลักทรัพย์หรือบุคคลค้ำประกันและปลอดชำระหนี้ 6 งวดแรก
ธนาคารออมสินเปิดตัว “สินเชื่อเสริมพลังฐานราก” ตามติครม. ลุยปล่อยกู้เติมสภาพคล่องพ่อค้าแม่ค้า-ผู้มีอาชีพอิสระ-คนมีรายได้ประจำ ถูกกระทบจากCovid-19 ให้กู้รายละไม่เกิน 50,000 บาท พร้อมคลายเงื่อนไข ไม่ต้องใช้หลักทรัพย์หรือบุคคลค้ำประกัน และปลอดชำระหนี้ 6 งวดแรก ลงทะเบียนยื่นกู้ได้ที่เว็บไซต์ธนาคารออมสิน www.gsb.or.th ได้ตั้งแต่บัดนี้
นายวิทัย รัตนากร ผู้อำนวยการธนาคารออมสิน เปิดเผยว่า ตามที่คณะรัฐมนตรีเมื่อวันที่ 18 สิงหาคม 2563 ได้มีมติเห็นชอบปรับปรุงการดำเนินโครงการสินเชื่อเพื่อเป็นค่าใช้จ่ายสำหรับผู้มีรายได้ประจำที่ได้รับผลกระทบจากไวรัสโคโรนา (Covid-19) วงเงิน 20,000 ล้านบาท ที่ธนาคารออมสินได้ดำเนินการปล่อยกู้ไปเมื่อเดือนเมษายน 2563 ซึ่งธนาคารอนุมัติสินเชื่อไปแล้ว 1,012 ล้านบาท และยังมีวงเงินสินเชื่อคงเหลืออยู่อีกจำนวน 18,988 ล้านบาท จึงให้ปรับปรุงแนวทางช่วยเหลือแก่ประชาชนให้เป็นไปอย่างทั่วถึงและครอบคลุมประชาชนผู้ประกอบอาชีพทุกกลุ่ม เห็นควรปรับปรุงการดำเนินโครงการด้วยการจัดสรรวงเงิน 10,000 ล้านบาท จากวงเงินเดิมที่เหลืออยู่ นำมาปล่อยกู้ผ่าน “สินเชื่อเสริมพลังฐานราก” ภายใต้เงื่อนไขที่ผ่อนปรน โดยผู้สนใจสามารถลงทะเบียนยื่นขอสินเชื่อได้ที่เว็บไซต์ธนาคารออมสิน www.gsb.or.th ได้ตั้งแต่บัดนี้เป็นต้นไปจนถึงวันที่ 30 ธันวาคม 2563
สำหรับสินเชื่อประเภทนี้ต้องการช่วยเหลือบุคคลที่มีอาชีพค้าขาย ประกอบอาชีพอิสระ และผู้มีรายได้ประจำรวมถึงบุคคลในครอบครัวที่ได้รับผลกระทบจากการระบาดของCovid-19 ทำให้รายได้ลดลงหรือขาดรายได้ ด้วย เป็นสินเชื่อเพื่อการดำรงชีพ เพื่อการลงทุน/หมุนเวียนในกิจการ ให้วงเงินกู้สูงสุดรายละไม่เกิน 50,000 บาท คิดอัตราดอกเบี้ย 0.35% ต่อเดือน (Flat Rate) ระยะเวลาผ่อนชำระเงินกู้ไม่เกิน 3 ปี ที่สำคัญไม่ต้องใช้หลักทรัพย์หรือบุคคลค้ำประกันเงินกู้ อีกทั้งยังปลอดชำระเงินต้นและดอกเบี้ย หรือไม่ต้องชำระเงินงวดใน 6 เดือนแรกอีกด้วย
“การแพร่ระบาดไวรัสโคโรนา (Covid-19) ยังคงส่งผลต่อระบบเศรษฐกิจของประเทศ และกระทบต่อชีวิตความเป็นอยู่ของประชาชนที่มีอาชีพอิสระและผู้มีรายได้ประจำ ธนาคารออมสินจึงหวังเป็นอย่างยิ่งว่าสินเชื่อเสริมพลังฐานรากที่รัฐบาลได้มอบหมายให้ธนาคารออมสินเร่งดำเนินการให้ความช่วยเหลือผู้ได้รับผลกระทบดังกล่าว จะเป็นการบรรเทาสถานการณ์ที่เดือดร้อนลงได้ไม่มากก็น้อย” ผู้อำนวยการธนาคารออมสิน กล่าวในที่สุด
วันอังคารที่ 8 กันยายน 2563
เคาะแผน แก้น้ำท่วมลุ่มน้ำเพชรบุรีตอนล่าง
--
#ไทยคู่ฟ้าปัญหาน้ำท่วมพื้นที่ลุ่มน้ำเพชรบุรีตอนล่าง เป็น 1 ใน 66 พื้นที่ประสบภัยพิบัติซ้ำซาก เป็นสิ่งที่รัฐบาลให้ความสำคัญ ที่ต้องได้รับการแก้ไขเชิงบูรณาการ ตามแผนแม่บทการบริหารจัดการทรัพยากรน้ำ 20 ปี (พ.ศ. 2561 - 2580)
ล่าสุด ครม.อนุมัติหลักการให้กรมชลประทาน เตรียมความพร้อมโครงการบรรเทาอุทกภัยพื้นที่ลุ่มน้ำเพชรบุรีตอนล่างอันเนื่องมาจากพระราชดำริ จ.เพชรบุรี เพื่อบรรเทาปัญหาน้ำท่วมในพื้นที่ลุ่มน้ำเพชรบุรี ที่ได้รับผลกระทบประมาณ 219,681 ไร่ ช่วยเพิ่มประสิทธิภาพการระบายน้ำลงสู่อ่าวไทยให้รวดเร็วยิ่งขึ้น เพิ่มศักยภาพการใช้พื้นที่การเกษตรประมาณ 10,000 ไร่ และเป็นแหล่งน้ำต้นทุนในการอุปโภคบริโภค
โดยกรมชลประทาน จะดำเนินการปรับปรุงคลองระบายน้ำสายที่ 1 (D1) และคลองส่งน้ำสายใหญ่ฝั่งขวา 1 (RMC1) พร้อมอาคารประกอบ ให้สามารถระบายน้ำลงสู่อ่าวไทยรวมทั้งสิ้น 550 ลูกบาศ์กเมตรต่อวินาที
ในส่วนงานเพิ่มประสิทธิภาพอ่างเก็บเก็บน้ำ โดยเพิ่มความจุเขื่อนแก่งกระจาน 53 ล้านลูกบาศก์เมตร พร้อมท่อส่งน้ำเพื่อระบายน้ำออกจากเขื่อน และเพิ่มความจุอ่างเก็บน้ำห้วยแม่ประจันต์
อย่างไรก็ตาม เจ้าหน้าที่จะลงพื้นที่ ทำความเข้าใจกับประชาชน และรับฟังความคิดเห็นอย่างรอบด้าน และเสนอต่อครม. เพื่ออนุมัติวงเงินงบประมาณในการก่อสร้าง โดยคาดว่าจะเริ่มดำเนินการได้ในปี 2565
วันพุธที่ 16 กันยายน 2563
บีโอไอจัดสัมมนาออนไลน์มุ่งพัฒนาทรัพยากรมนุษย์
บีโอไอจัดสัมมนาออนไลน์มุ่งพัฒนาทรัพยากรมนุษย์
นายเศกสรรค์ เรืองโวหาร รองเลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) เป็นประธานกล่าวเปิดงานสัมมนาออนไลน์ (Webinar) หัวข้อ “พลังขับเคลื่อน SMART Human Resource Development” จัดโดยบีโอไอ ซึ่งมีวิทยากรผู้ทรงคุณวุฒิร่วมอภิปราย ได้แก่ ผศ.ดร.อาทิตย์ คูณศรีสุข ผู้อำนวยการศูนย์สหกิจศึกษาและพัฒนาอาชีพ มหาวิทยาลัยเทคโนโลยีสุรนารี (ที่ 2 จากซ้าย) ผศ.ดร.พูลศักดิ์ โกษียาภรณ์ ผู้ช่วยผู้อำนวยการ สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (ที่ 2 จากขวา) และ ดร.สัมพันธ์ ศิลปนาฎ รองประธานฝ่ายปฏิบัติการฮาร์ดดิสก์ไดร์ฟประเทศไทย บริษัท เวสเทิร์น ดิจิตอล (ประเทศไทย) จำกัด (ที่ 3 จากขวา) เมื่อเร็วๆ นี้
วันพฤหัสบดีที่ 10 กันยายน 2563
ก.แรงงาน  พัฒนาเด็กจบใหม่ พร้อมป้อนตลาดโลจิสติกส์
รมช.แรงงาน มอบวุฒิบัตรแก่ผู้ผ่านการฝึกอบรมด้านโลจิสติกส์ 332 คน  ยัน!! พร้อมส่งมอบแรงงาน ป.ตรี มีคุณภาพให้แก่สถานประกอบกิจการ การันตรีฝึกจบมีงานรองรับ 100 เปอร์เซ็นต์
วันที่ 10 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานเปิดการประชุมสัมมนาทิศทางการพัฒนาบุคลากรด้านโลจิสติกส์และส่งมอบแรงงานคุณภาพระดับปริญญาตรีในอุตสาหกรรมธุรกิจการขนส่งและการค้าระหว่างประเทศ และมอบวุฒิบัตรผู้ผ่านการฝึกอบรม จำนวน 322 คน โดยมีนายธวัช เบญจาทิกุล อธิบดีกรมพัฒนาฝีมือแรงงาน ผู้ประกอบกิจการด้านโลจิสติกส์ สมาคมผู้รับจัดการขนส่งสินค้าระหว่างประเทศ เลขาธิการสภาพัฒนาการเศรษฐกิจและสังคมแห่งชาติ สถานประกอบกิจการด้านโลจิสติกส์. และผู้ที่เกี่ยวข้อง ร่วมในพิธีมอบวุฒิบัตร ณ ห้องแกรนด์บอลรูม ชั้น 3 โรงแรม ดิ เอมเมอรัลด์ ถนนรัชดาภิเษก ดินแดง กรุงเทพมหานคร
ศาสตราจารย์ นฤมล กล่าวว่า รัฐบาลโดยการนำของ พลเอก ประยุทธ์ จันทร์โอชา นายกรัฐมนตรี ได้ให้ความสำคัญกับอุตสาหกรรมโลจิสติกส์ ซึ่งเป็นรากฐานสำคัญของการพัฒนาเศรษฐกิจของประเทศ โดยเป็นกลไกที่ส่งผ่านมูลค่าของสินค้าและบริการจากผู้ผลิตไปยังผู้รับหรือผู้บริโภค ดังนั้น ระบบโลจิสติกส์ที่มีประสิทธิภาพจึงเป็นการลดต้นทุนและเพิ่มขีดความสามารถในการแข่งขันให้แก่เศรษฐกิจโดยรวมของประเทศ ทั้งนี้ การพัฒนาบุคลากรด้านโลจิสติกส์ต้องอาศัยการดำเนินการลักษณะบูรณาการระหว่างหน่วยงาน ที่มุ่งเน้นพัฒนาศักยภาพกำลังแรงงานใหม่ที่จบการศึกษาระดับปริญญาตรีให้มีงานทำและมีรายได้ที่มั่นคง
รมช. แรงงาน กล่าวต่อว่า บัณฑิตที่จบการศึกษาใหม่ที่เข้าร่วมโครงการนี้จะมีการพัฒนาสมรรถนะให้สอดคล้องกับการทำงานจริง สามารถทำงานได้ทันที และการันตีการมีงานทำ ผู้ประกอบกิจการได้รับประโยชน์จากการเพิ่มผลิตภาพแรงงาน และยกระดับฝีมือแรงงานให้มีศักยภาพสูงขึ้น เพิ่มขีดความสามารถในการแข่งขันให้กับสถานประกอบกิจการอย่างเป็นรูปธรรม โมเดลความร่วมมือนี้ จะมีส่วนทำให้ผู้ที่จบปริญญาตรีที่ผ่านการฝึกอบรมจากกรมพัฒนาฝีมือแรงงานมีงานทำ มีรายได้ สามารถแก้ไขหรือบรรเทาปัญหาผู้จบปริญญาตรีตกงานได้เป็นอย่างดี และใช้เป็นต้นแบบในการนำไปปฏิบัติด้านการพัฒนาทักษะฝีมือที่ตอบสนองความต้องการของสถานประกอบกิจการ และส่งผลถึงภาพรวมการผลิตแรงงานคุณภาพป้อนอุตสาหกรรมของประเทศต่อไป
นายธวัช เบญจาทิกุล กล่าวเสริมว่า กรมพัฒนาฝีมือแรงงานได้ร่วมมือกับสมาคมผู้รับจัดการขนส่งสินค้าระหว่างประเทศ (TIFFA) ดำเนินการฝึกอบรมหลักสูตร ธุรกิจการขนส่งและการค้าระหว่างประเทศ ให้กับผู้จบการศึกษาระดับปริญญาตรีที่ว่างงานและมีความประสงค์ต้องการทำงานด้านโลจิสติกส์ โดยพัฒนาทักษะและคุณลักษณะให้ตรงกับความต้องการของผู้ประกอบกิจการ ซึ่งเป็นไปตามนโยบายการแก้ไขปัญหาบัณฑิตตกงาน และส่งเสริม สนับสนุนให้ผู้ผ่านการฝึกอบรมมีงานทำภายหลังจบการฝึกอบรม สอดคล้องกับยุทธศาสตร์ชาติระยะ 20 ปีและแผนพัฒนาเศรษฐกิจและสังคมแห่งชาติ ฉบับที่ 12 โดยมีเป้าหมายให้ประเทศไทยสามารถยกระดับระบบโลจิสติกส์ของประเทศไปสู่การเป็นศูนย์กลางทางการค้า การบริการ และการลงทุนในภูมิภาค ซึ่งในปี 2563 มีผู้ผ่านการอบรมรวม 332 คน โดยบริษัทในเครือของสมาคมผู้รับจัดการขนส่งสินค้าระหว่างประเทศ (TIFFA) รับเข้าทำงานแล้ว 57 คน อีก 47 คนอยู่ระหว่างการสัมภาษณ์รับเข้าทำงานเพื่อให้ตรงกับความรู้ความสามารถ และอีก 218 คนส่งมอบให้แก่สถานประกอบกิจการรับเข้าฝึกงาน(ฝึกภาคปฏิบัติ) ระยะเวลา 2 เดือน และจากสถิติที่ผ่านมา ผู้ที่ผ่านการฝึกทุกคนมีงานทำ 100 เปอร์เซ็นต์
วันพุธที่ 9 กันยายน 2563
50 ล้านบาทสุดท้ายกับการลงทุนพันธบัตรออมทรัพย์
ขณะนี้พันธบัตรออมทรัพย์รุ่นก้าวไปด้วยกันของกระทรวงการคลัง จำหน่ายครบวงเงินแล้ว คงเหลือเฉพาะรุ่นวอลเล็ต สบม.ครั้งที่ 2 อายุ 4 ปี อัตราดอกเบี้ยร้อยละ 1.70 ต่อปี ประมาณ 50 ล้านบาท
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า ขณะนี้พันธบัตรออมทรัพย์รุ่นก้าวไปด้วยกันของกระทรวงการคลัง จำหน่ายครบวงเงินแล้วคงเหลือเฉพาะรุ่นวอลเล็ต สบม.ครั้งที่ 2อายุ 4 ปี อัตราดอกเบี้ยร้อยละ 1.70 ต่อปี ประมาณ50 ล้านบาท ผู้สนใจสามารถลงทุนผ่านวอลเล็ต สบม. บนแอปพลิเคชันเป๋าตังได้ตลอด 24 ชั่วโมง
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันอังคารที่ 25 สิงหาคม 2563
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดำรงธรรมส่วนหน้า จ.ระยอง
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดำรงธรรมส่วนหน้า  ณ วัดเภตราสุขารมย์ จ.ระยอง
จ.ระยอง : วันที่ 24 สิงหาคม 2563 เวลา 13.30 น. นายสุระ เพชรพิรุณ ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดำรงธรรมส่วนหน้า จ.ระยอง โดยมีนางพงษ์ศิริ วรรณศรี ผู้อำนวยการกองตรวจราชการ สำนักงานปลัดกระทรวงอุตสาหกรรม ทีมเจ้าหน้าที่จากสำนักงานอุตสาหกรรมจังหวัดระยอง เจ้าหน้าที่จากธนาคารพัฒนาวิสาหกิจขนาดกลางและขนาดย่อม ร่วมด้วย ทั้งนี้พร้อมนำเรียนชี้แจงเรื่องร้องเรียนในพื้นที่ที่เกี่ยวข้อง ณ วัดเภตราสุขารมย์ จ.ระยอง
วันพุธที่ 9 กันยายน 2563
สรรพสามิตชี้แจงการปรับขึ้นอัตราภาษียาเส้น
ตามที่เลขาธิการสมาคมองค์การพิทักษ์รัฐธรรมนูญไทยจะนำชาวไร่ยาสูบร้อง ป.ป.ช.เอาผิดกระทรวงการคลังเอื้อประโยชน์ให้บริษัทบุหรี่นอก สามารถมีระยะเวลาในการปรับตัวเพื่อการแสวงหากำไรจากประกาศกระทรวงการคลัง
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ตามที่เลขาธิการสมาคมองค์การพิทักษ์รัฐธรรมนูญไทย จะนำชาวไร่ยาสูบร้อง ป.ป.ช.เอาผิดกระทรวงการคลังเอื้อประโยชน์ให้บริษัทบุหรี่นอก สามารถมีระยะเวลาในการปรับตัวเพื่อการแสวงหากำไรจากประกาศกระทรวงการคลัง กรมสรรพสามิตขอเรียนชี้แจงว่าจาก พ.ร.บ. ภาษียาสูบ พ.ศ. 2509 จนถึง พ.ร.บ. ภาษีสรรพสามิต พ.ศ. 2560 มีการปรับขึ้นอัตราภาษียาเส้นเพียงหนึ่งครั้งเมื่อวันที่ 22 สิงหาคม 2555 จากอัตราที่ 0.001 บาทต่อกรัม เป็น 0.01 บาทต่อกรัม นอกจากนี้ ตาม พ.ร.บ. ภาษีสรรพสามิต พ.ศ. 2560 ได้ปรับลดอัตราภาษีตามปริมาณเป็น 0.005 บาทต่อกรัม เพื่อการขยายฐานภาษีให้ครอบคลุมถึงยาเส้นพันธุ์พื้นเมือง เพื่อเป็นการนำยาเส้นเข้าสู่ระบบสร้างความเท่าเทียมและเยียวยาให้แก่ผู้เสียภาษีรายใหม่ที่ต้องเข้าสู่ระบบ ดังนั้นการขึ้นอัตราภาษียาเส้นตามกฎกระทรวงกำหนดพิกัดอัตราภาษีสรรพสามิต (ฉบับที่ 6) พ.ศ. 2562 ซึ่งมีผลบังคับใช้เมื่อวันที่ 8 พฤษภาคม 2562 ถือเป็นการขึ้นภาษีครั้งที่ 2 ในรอบกว่า 50 ปี ในขณะที่ตลอดช่วงระยะเวลาดังกล่าว มีการปรับขึ้นภาษีบุหรี่ซิกาแรตอย่างเดียวรวม 16 ครั้ง อย่างไรก็ตาม บุหรี่ซิกาแรตยังคงมีภาระภาษีมากกว่ายาเส้นถึง 18 เท่า กล่าวคือ บุหรี่ซิกาแรตมีภาระภาษี 1.75 บาทต่อกรัม ในขณะที่ยาเส้นมีภาระภาษีเพียง0.10 บาทต่อกรัม ทั้งที่สินค้าทั้งสองประเภทต่างมีผลเสียต่อสุขภาพเหมือนกัน
สำหรับการออกกฎกระทรวงกำหนดพิกัดอัตราภาษีสรรพสามิต (ฉบับที่ 12) พ.ศ.2563 นั้น กรมสรรพสามิต ยังคงยึดหลักความเท่าเทียมระหว่างสินค้ายาสูบ ทั้งบุหรี่ซิกาแรตและยาเส้น กล่าวคือ ด้วยการแพร่ระบาดของไวรัสโคโรนา (COVID-19) ส่งผลกระทบต่อเศรษฐกิจของประเทศไทยและทั่วโลก กระทบต่อการบริโภคภายในประเทศ การจ้างงาน ภาคการเกษตร และภาคการส่งออก กรมสรรพสามิตจึงมีนโยบายเพื่อการเยียวยาสินค้ายาสูบ ซึ่งจะทำให้ผู้ประกอบอุตสาหกรรมยาสูบและยาเส้น และเกษตรกรได้รับการเยียวยาจากปัญหาการขาดสภาพคล่อง ตลอดจนเพื่อให้การยาสูบแห่งประเทศไทยได้มีการปรับตัวทางธุรกิจให้สามารถแข่งขันได้และยังคงมีการรับซื้อใบยาสูบจากเกษตรกรต่อไป โดยเสนอขยายเวลาการบังคับใช้อัตราภาษีปัจจุบันของบุหรี่ซิกาแรตและยาเส้นออกไปถึงวันที่ 30 กันยายน 2564 และเลื่อนการบังคับใช้อัตราภาษีใหม่ของบุหรี่ซิกาแรตและยาเส้นออกไป โดยให้เริ่มใช้บังคับตั้งแต่วันที่ 1 ตุลาคม 2564 เป็นต้นไป โดยมีรายละเอียด ดังนี้
1. เลื่อนเวลาการบังคับใช้อัตราภาษีบุหรี่ซิกาแรตตามมูลค่าแบบอัตราเดียวที่ร้อยละ 40 และอัตราภาษีตามปริมาณที่ 1.20 บาทต่อหนึ่งมวน จากเดิมที่จะมีการบังคับใช้วันที่ 1 ตุลาคม 2563 เป็นต้นไป ออกไปเป็นวันที่ 1 ตุลาคม 2564 เป็นต้นไป
2. เลื่อนเวลาการบังคับใช้อัตราภาษียาเส้นตามมูลค่าที่ร้อยละ 0 และอัตราภาษีตามปริมาณที่ 0.10 บาทต่อหนึ่งกรัม จากเดิมที่จะมีการบังคับใช้ในวันที่ 1 มกราคม 2564 เป็นต้นไป ออกไปเป็นวันที่ 1 ตุลาคม 2564 เป็นต้นไป
โฆษกกรมสรรพสามิตกล่าวทิ้งท้ายว่า ดังนั้น การขยายเวลาบังคับใช้อัตราภาษีบุหรี่ซิกาแรตและยาเส้นออกไป จึงเป็นการช่วยบรรเทาความเดือดร้อนแก่เกษตรกรผู้ปลูกใบยาทั้งสองกลุ่มอย่างเท่าเทียมกัน
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 28 สิงหาคม 2563
สธ. ไทยเข้าร่วมการประชุมเจ้าหน้าที่อาวุโสอาเซียนด้านสาธารณสุข ครั้งที่ 15
กระทรวงสาธารณสุขไทย ประชุมทางไกลเจ้าหน้าที่อาวุโสอาเซียนด้านการพัฒนาสาธารณสุข ครั้งที่ 15 เสนอความคืบหน้าการจัดตั้งศูนย์อาเซียนเพื่อผู้สูงอายุอย่างมีศักยภาพและนวัตกรรม ที่ไทยเป็นผู้ริเริ่มและได้รับความร่วมมือจาก 10 ประเทศอาเซียน เพื่อเป็นศูนย์ความร
กระทรวงสาธารณสุขไทย ประชุมทางไกลเจ้าหน้าที่อาวุโสอาเซียนด้านการพัฒนาสาธารณสุข ครั้งที่ 15 เสนอความคืบหน้าการจัดตั้งศูนย์อาเซียนเพื่อผู้สูงอายุอย่างมีศักยภาพและนวัตกรรม ที่ไทยเป็นผู้ริเริ่มและได้รับความร่วมมือจาก 10 ประเทศอาเซียน เพื่อเป็นศูนย์ความรู้ของภูมิภาคอาเซียนในการรับมือสังคมผู้สูงอายุ
นายแพทย์ศุภกิจ ศิริลักษณ์ รองปลัดกระทรวงสาธารณสุข ให้สัมภาษณ์ว่า ได้รับมอบหมายให้เป็นหัวหน้าคณะผู้แทนไทย ร่วมการประชุมทางไกลเจ้าหน้าที่อาวุโสอาเซียนด้านการพัฒนาสาธารณสุข ครั้งที่ 15 และการประชุมที่เกี่ยวข้อง ได้แก่ การประชุมเจ้าหน้าที่อาวุโสอาเซียนบวกสาม ครั้งที่ 10 การประชุมเจ้าหน้าที่อาวุโสอาเซียน-จีน ครั้งที่ 10 และการหารือระหว่างอาเซียนกับเกาหลี ระหว่างวันที่ 24-28 สิงหาคม 2563 โดยมีผู้แทนจากหน่วยงานเกี่ยวข้อง โดยได้เสนอความคืบหน้าการจัดตั้งศูนย์อาเซียนเพื่อผู้สูงอายุอย่างมีศักยภาพและนวัตกรรม (ASEAN Center for Active Ageing and Innovation : ACAI) ที่ประเทศไทยเป็นผู้ริเริ่ม ผลักดันให้เกิดความร่วมมือในภูมิภาค และเปิดตัวในที่ประชุมสุดยอดอาเซียนครั้งที่ 35 เมื่อเดือนพฤศจิกายน 2562 ขณะนี้ได้จัดตั้งสำนักงานชั่วคราวในประเทศไทย ที่อาคาร DMS6 กรมการแพทย์ คาดว่าจะแล้วเสร็จในปี 2565 สำหรับแผนการดำเนินการที่สำคัญ ได้แก่ การประชุมคณะกรรมการ ACAI จัดทำเอกสารเกี่ยวกับการบริหารงาน การแต่งตั้งผู้อำนวยการชั่วคราว โดยในปี 2563 จะจัดทำเว็บไซด์ ACAI เพื่อแลกเปลี่ยนประสบการณ์การดูแลสุขภาพผู้สูงอายุผ่านช่องทางอิเล็กทรอนิกส์ (E-learning ) จัดทำหนังสือการดูแลผู้สูงอายุระหว่างการระบาดของโรคโควิด 19 (E-book) ในปี 2564 จะมีการสรรหาผู้อำนวยการ ACAI และเจ้าหน้าที่ของศูนย์ และเตรียมการจัดประชุมวิชาการนานาชาติ ครั้งที่ 1 ต่อไป
“ขอบคุณประเทศสมาชิกอาเซียนที่ลงนามความตกลงการจัดตั้ง ACAI ครบทั้ง 10 ประเทศ สนับสนุนกิจกรรมของศูนย์ฯ ร่วมมือกันวิจัยพัฒนาออกแบบกลยุทธ์และแนวทางสำหรับผู้สูงอายุเพื่อเป็นศูนย์ความรู้ของอาเซียน เตรียมพร้อมรับมือสังคมผู้สูงอายุ” นายแพทย์ศุภกิจกล่าว
นายแพทย์ศุภกิจกล่าวต่อว่า ไทยได้นำเสนอความก้าวหน้าของการดำเนินงานในด้านการจัดการภัยพิบัติ หลักประกันสุขภาพถ้วนหน้า ความร่วมมือด้านวัคซีน เครือข่ายระบาดวิทยา และการแพทย์แผนดั้งเดิม ซึ่งไทยเป็นประเทศผู้รับผิดชอบหลัก นอกจากนี้ ที่ประชุมฯ ได้รับทราบความคืบหน้าการทำงาน 4 แผนงาน ภายใต้ความร่วมมือด้านสาธารณสุข ได้แก่ การส่งเสริมวิถีชีวิตที่สร้างเสริมสุขภาพ การตอบโต้ต่อภัยคุกคามด้านสุขภาพ การสร้างเสริมระบบสุขภาพและการเข้าถึงบริการสุขภาพ และการส่งเสริมอาหารปลอดภัย รวมถึงการแลกเปลี่ยนข้อมูลระหว่างแผนงานและการดำเนินงานความร่วมมือระดับภูมิภาคและระดับโลกที่เกี่ยวข้องกับสาธารณสุขอาเซียน และการตอบโต้โรคโควิด 19 ของภูมิภาค
ทั้งนี้ การประชุมเจ้าหน้าที่อาวุโสอาเซียนด้านการพัฒนาสาธารณสุขจัดเป็นประจำทุกปี โดยประเทศสมาชิกหมุนเวียนเป็นเจ้าภาพและประธานการประชุม มีวาระครั้งละ 2 ปี โดยในปี 2563 ประเทศอินโดนีเซียทำหน้าที่เป็นประธานการประชุมฯ และลาวเป็นรองประธาน สำหรับประเทศไทยเป็นประธานของแผนงานที่ 3 เรื่องการเสริมสร้างระบบสุขภาพและการเข้าถึงการดูแลสุขภาพ ระหว่างปี 2563 – 2564
******************************** 28 สิงหาคม 2563
วันอังคารที่ 8 กันยายน 2563
โครงการบรรเทาอุทกภัยพื้นที่ลุ่มน้ำเพชรบุรีตอนล่าง
วันศุกร์ที่ 5 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการโครงการบรรเทาอุทกภัยพื้นที่ลุ่มน้ำเพชรบุรีตอนล่างอันเนื่องมาจากพระราชดำริ จ.เพชรบุรี เพื่อบรรเทาปัญหาน้ำท่วมในพื้นที่ลุ่มน้ำเพชรบุรี ประมาณ 219,000 ไร่ ช่วยเพิ่มประสิทธิภาพการระบายน้ำลงสู่อ่าวไทยได้รวดเร็วยิ่งขึ้น เพิ่มศักยภาพการใช้พื้นที่การเกษตรประมาณ 10,000 ไร่ และใช้เป็นแหล่งน้ำต้นทุนเพื่อการอุปโภคบริโภคประมาณ 8.4 ล้านลูกบาศก์เมตรต่อปี อย่างไรก็ตาม เจ้าหน้าที่จะลงพื้นที่ ทำความเข้าใจกับประชาชน และรับฟังความคิดเห็นอย่างรอบด้าน และเสนอต่อครม. เพื่ออนุมัติวงเงินงบประมาณในการก่อสร้าง โดยคาดว่าจะเริ่มดำเนินการได้ในปี 2565
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 17 กันยายน 2563
'จับกัง 1' ติดตามอาการป่วยล่ามไทย สนร.ริยาด มอบ 'รองปลัด' เยี่ยมให้กำลังใจครอบครัว
รัฐมนตรีว่าการกระทรวงแรงงาน ติดตามอาการป่วยล่ามไทย ของ สนร.ริยาด มอบหมาย 'รองปลัดแรงงาน' นำกระเช้าเข้าเยี่ยมให้กำลังใจครอบครัว
เมื่อวันที่ 17 กันยายน 2563 เวลา 13.30 น. นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา มีความห่วงใยอาการป่วยของล่ามประจำสำนักงานแรงงานในประเทศซาอุดีอาระเบีย ที่กลับมาพักรักษาตัวที่ประเทศไทยมาตั้งแต่วันที่ 2 กันยายนที่ผ่านมา ในวันนี้ผมจึงได้มอบหมายให้ นางเธียรรัตน์ นะวะมะวัฒน์ รองปลัดกระทรวงแรงงาน นำแจกันดอกไม้เข้าเยี่ยมและให้กำลังใจครอบครัวของนายหมัด มะมิน ล่ามประจำสำนักงานแรงงานในประเทศซาอุดีอาระเบีย ณ อาคารศูนย์การแพทย์โรงพยาบาลราชวิถี โดยมีภรรยาของนายหมัด มะมิน เป็นผู้รับมอบแจกันดอกไม้ โอกาสเดียวกันนี้ นายสุชาติ ชมกลิ่น รัฐมนตรีว่าการกระทรวงแรงงาน ยังได้โทรศัพท์ไปพูดคุยกับภรรยาของนายหมัด เพื่อติดตามอาการและให้กำลังใจครอบครัว เพื่อให้นายหมัดหายป่วยโดยเร็ววัน
สำหรับนายหมัด มะมิน ล่ามประจำสำนักงานแรงงานในประเทศซาอุดีอาระเบีย อายุ 54 ปี เป็นคนไทยมุสลิม มีภูมิลำเนาอยู่ที่จังหวัดฉะเชิงเทรา มีบุตรชายสองคนอยู่ที่กรุงริยาด ก่อนหน้านี้มีอาการป่วย เนื่องจากติดเชื้อโควิด – 19 และได้รักษาตัวอยู่ในห้องไอซียูนานกว่า 1 เดือน จนมีอาการดีขึ้นจนแพทย์ระบุว่าตรวจไม่พบเชื้อโควิด – 19 แล้ว และได้กลับมารักษาตัวที่โรงพยาบาลราชวิถี เมื่อตั้งแต่วันที่ 2 กันยายนที่ผ่านมา พบว่า ภาพรวมอาการป่วยยังคงทรงตัว ซึ่งล่ามได้ปฏิบัติงานอยู่ในสำนักงานแรงงานฯ มากว่า 22 ปี มีผลงานได้ช่วยแรงงานไทยทั้งใน ซาอุดีอาระเบีย คูเวต บาห์เรน เลบานอน มามากมาย
“ล่ามไทยในซาอุดีอาระเบียรายนี้ เขาได้ออกไปทำงานเพื่อช่วยให้คนไทยที่เจ็บป่วยได้เดินทางกลับบ้าน และได้ดำเนินการจนสำเร็จลุล่วง จนทำให้ตัวเองต้องล้มป่วย จึงอยากให้ทุกคนช่วยกันส่งพลังใจให้เขามีอาการดีขึ้นและหายป่วยในเร็ววัน”นายสุชาติกล่าวในท้ายสุด
วันอังคารที่ 8 กันยายน 2563
แจงให้ 3 พัน 15 ล้านสิทธิ์ ประชาชนได้ประโยชน์
--
#ไทยคู่ฟ้า น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า กรณีที่มีสื่อออนไลน์บางสำนักรายงานข่าวโครงการกระตุ้นเศรษฐกิจให้กับประชาชน 15 ล้านสิทธิ์ รับ 3,000 บาท จะเป็นการเอื้อทุนใหญ่ทำให้เงินเข้ากระเป๋าห้างสรรพสินค้า และร้านสะดวกซื้อนั้น ที่จริงโครงการดังกล่าวเป็นมาตรการทางเศรษฐกิจ เพื่อลดภาระค่าครองชีพของประชาชนที่ต่อยอดจากโครงการชิมชอปใช้ โดยร้านค้าที่เข้ามาร่วมโครงการจะยังเหมือนเดิม
วัตถุประสงค์หลักของโครงการนี้ เพื่อขยายร้านค้าที่เข้าร่วมโครงการ มีกลุ่มเป้าหมาย คือ ร้านค้าหาบเร่แผงลอย ร้านโชห่วย ร้านขายข้าวแกง ร้านขายอาหาร และร้านเครื่องมือตามตลาด หรือตลาดนัด ช่วยลดภาระค่าครองชีพของประชาชน กระตุ้นเศรษฐกิจให้ลงไปสู่ผู้ค้ารายเล็กรายน้อย หลังจากที่ได้ผลกระทบจากการระบาดของโรคโควิด-19 โดยไม่ได้ตั้งเป้าให้เงินเข้ากระเป๋าทุนใหญ่แต่อย่างใด เพราะหากพิจารณาหลักเกณฑ์การใช้จ่าย จะพบว่าเป็นการกระตุ้นให้มีการซื้อของกับผู้ประกอบการรายเล็กรายน้อยจริง ๆ
วันศุกร์ที่ 28 สิงหาคม 2563
ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย 3,100 ชุด
นายบรรจง สุกรีฑา ผู้ตรวจราชการกระทรวงอุตสาหกรรม ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย 3,100 ชุด
วันนี้ (28 สิงหาคม 2563) นายบรรจง สุกรีฑา ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดและเจ้าหน้าที่จากสำนักงานอุตสาหกรรมจังหวัดสุโขทัย จังหวัดพิษณุโลก จังหวัดเพชรบูรณ์ จังหวัดตาก จังหวัดกำแพงเพชร กองทัพภาคที่ 3 กองกำลังช่วยรบที่ 3 ซึ่งท่านรอง กอ.รมน. พอ.เสมา เป็นผู้ประสานการช่วยเหลือและหน่วยงานภาคีเครือข่ายในพื้นที่ นำขบวนรถถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย จำนวน 3,100 ชุด แบ่งเป็น 5 จุดได้แก่ วัดปากพระ จำนวน 500 ชุด วัดปากแคว จำนวน 500 ชุด วัดท่าทอง จำนวน 700 ชุด โรงเรียนหนองปลาหมอวิทยาคม จำนวน 900 ชุด วัดเกาะ จำนวน 500 ชุด
วันอังคารที่ 15 กันยายน 2563
ปลัดฯ กอบชัย เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ของรัฐ
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ (e-Service) ของรัฐ ณ ห้องประชุมชุณหะวัณ สำนักงานปลัดกระทรวงอุตสาหกรรม
วันนี้ (15 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ (e-Service) ของรัฐ โดยมี นางวรวรรณ ชิตอรุณ รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุมชุณหะวัณ สำนักงานปลัดกระทรวงอุตสาหกรรม
สำหรับการประชุมดังกล่าว เป็นแผนการบริหารเพื่อเตรียมความพร้อมต่อสภาวะวิกฤติ โดยมุ่งเน้นการนำระบบบริการอิเล็กทรอนิกส์ (e-Service) รวมทั้งเทคโนโลยีดิจิทัลมาใช้ในการบริหารงานและให้บริการประชาชน ทั้งนี้ การพัฒนาระบบราชการจำเป็นต้องเร่งรัดปรับเปลี่ยนการทำงานของภาครัฐ ให้มีความพร้อมเพื่อตอบสนองต่อการเปลี่ยนแปลงในอนาคต
วันพุธที่ 2 กันยายน 2563
‘ทปษ.รมว.แรงงาน’ ลงพื้นที่ จ.เพชรบุรี ขับเคลื่อนนโยบายของกระทรวงแรงงาน นำพากระทรวงแรงงานสู่เป้าหมายที่วางไว้ได้อย่างยั่งยืน
ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี เป็นประธานการประชุมหัวหน้าส่วนราชการสังกัดกระทรวงแรงงาน มอบนโยบาย เพื่อเร่งขับเคลื่อนภารกิจสำคัญที่จะช่วยเหลือและเยียวยาแรงงานผู้ได้รับผลกระทบจากโรคโควิด – 19
เมื่อวันที่ 1 กันยายน 2563 เวลา 13.00 น. นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการสังกัดกระทรวงแรงงานในจังหวัดเพชรบุรี พร้อมมอบนโยบายรัฐมนตรีว่าการกระทรวงแรงงานแก่หัวหน้าส่วนราชการ ซึ่งกระทรวงแรงงานเป็นผู้ดูแลผู้ใช้แรงงานกว่า 38 ล้านคน มีภารกิจสำคัญ 4 ด้าน ได้แก่ การส่งเสริมพัฒนาทักษะฝีมือแรงงาน เพื่อ Up-skill, Re-skill ให้แรงงานมีทักษะฝีมือแรงงานที่สามารถรองรับกับสถานการณ์โควิด-19 โดย MOU ร่วมกับสำนักงานคณะกรรมการการอาชีวศึกษา กระทรวงศึกษาธิการ แลกเปลี่ยนข้อมูลความต้องการหลักสูตวิชาชีพที่สอดคล้องกับตลาดแรงงาน พร้อมเพิ่มประสิทธิภาพการป้องกันและแก้ไขปัญหาการค้ามนุษย์ด้านแรงงาน เพื่อยกระดับสู่ Tier 1 เพิ่มสิทธิประโยชน์ประกันสังคม โดยส่งเสริมให้ลูกจ้างตระหนักปลอดภัยและใส่ใจสุขภาพ ดูแลและป้องกันโรคที่อาจเกิดจากการทำงาน รวมถึงพัฒนาระบบฐานข้อมูล Big-Data ด้านเทคโนโลยีให้บริการประชาชนที่ถูกต้อง ฉับไว ทันต่อความต้องการ และขยายการบูรณาการเครือข่ายในการส่งเสริม คุ้มครอง และพัฒนาทักษะฝีมือแรงงานนอกระบบหรือแรงงานอิสระ นอกจากนี้ ยังมีนโยบายเร่งด่วนช่วงโควิด-19 โดยที่ปรึกษารัฐมนตรีว่าการกระทรวงแรงงาน เน้นย้ำเรื่องการส่งเสริมการจ้างงานกว่า 1 ล้านตำแหน่ง คุ้มครองแรงงานตามสิทธิกฎหมายแรงงาน เร่งรัดให้ความช่วยเหลือสำหรับผู้ประกันตน มาตรา 33 ที่มีรายได้น้อย และสร้างความรู้ความเข้าใจระบบแรงงานสัมพันธ์เพื่อขับเคลื่อนการแก้ปัญหาคนว่างงานเชิงรุก บริหารจัดการแรงงานทั้งระบบและครอบคลุมทุกมิติ
ทั้งนี้ นางธิวัลรัตน์ฯ ได้ลงพื้นที่ตรวจเยี่ยมการดำเนินงานของส่วนราชการสังกัดกระทรวงแรงงานในจังหวัดเพชรบุรี และให้กำลังใจในการปฏิบัติงานแก่ข้าราชการและเจ้าหน้าที่ เพื่อเป็นขวัญและกำลังใจในการทำงานต่อไป
วันจันทร์ที่ 24 สิงหาคม 2563
วิธีการล้างมือที่ถูกต้องเพื่อป้องกันไวรัสโควิด-19 ??
การล้างมือที่ถูกต้องเพื่อป้องกันไวรัสโควิด-19
Q : วิธีการล้างมือที่ถูกต้องเพื่อป้องกันไวรัสโควิด-19 ??
A : ขั้นตอนที่ 1: ล้างมือให้เปียกด้วยน้ำที่ไหลจากก๊อก
ขั้นตอนที่ 2: ถูมือด้วยสบู่ในปริมาณที่มากเพียงพอ
ขั้นตอนที่ 3: ถูมือให้ทั่ว รวมทั้งหลังมือ ซอกนิ้ว และใต้เล็บ เป็นเวลาอย่างน้อย 20 วินาที
ขั้นตอนที่ 4: ล้างมือให้สะอาดด้วยน้ำที่ไหลจากก๊อก
ขั้นตอนที่ 5: เช็ดมือให้แห้งด้วยผ้าสะอาดหรือกระดาษที่ใช้แล้วทิ้ง
วันอาทิตย์ที่ 27 กันยายน 2563
กสร. รับรางวัลองค์กรต้นแบบด้านสิทธิมนุษยชน ดีเด่น ปี2563
กรมสวัสดิการและคุ้มครองแรงงาน รับรางวัลองค์กรต้นแบบด้านสิทธิมนุษยชน ประจำปี 2563 ประเภทองค์รภาครัฐส่วนกลาง ระดับดีเด่น จากกรมคุ้มครองสิทธิและเสรีภาพ เมื่อวันที่ 25 กันยายน 2563 ณ โรงแรม มิราเคิล แกรนด์ คอนเวนชั่น กทม.
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.)เปิดเผยว่า กรมสวัสดิการและคุ้มครองแรงงาน ได้รับคัดเลือกจากคณะกรรรมการขับเคลื่อนงานสิทธิมนุษยชนของประเทศไทยให้เป็นองค์กรต้นแบบด้านสิทธิมนุษยชน ประจำปี 2563 ระดับดีเด่น ซึ่งรางวัลดังกล่าวจัดขึ้นโดยกรมคุ้มครองสิทธิและเสรีภาพที่ได้จัดทำโครงการองค์กรต้นแบบด้านสิทธิมนุษยชน ประจำปี 2563 มีวัตถุประสงค์เพื่อกระตุ้นให้องค์กรภาคส่วนต่าง ๆ ตระหนักถึงความสำคัญในประเด็นสิทธิมนุษยชน เคารพในหลักการสิทธิมนุษยชนโดยได้ดำเนินการคัดเลือกองค์กรภาครัฐ รัฐวิสาหกิจ ธุรกิจ และองค์กรไม่แสวงหากำไรเพื่อเป็นองค์กรต้นแบบด้านสิทธิมนุษยชนที่สามารถถ่ายทอดการเป็นแบบอย่างที่ดีด้านสิทธิมนุษยชนและขยายผลต่อยอดไปยังองค์กรอื่น ๆ โดยได้เข้ารับรางวัลจากนายสมศักดิ์ เทพสุทิน รัฐมนตรีว่าการกระทรวงยุติธรรม และได้ร่วมอภิปรายในหัวข้อการนำเสนอองค์กรต้นแบบที่ดี (Best Practice) ด้านสิทธิมนุษยชน เมื่อวันที่ 25 กันยายน 2563 ที่ผ่านมา ณ โรงแรมมิราเคิล แกรนด์ คอนเวนชั่น กรุงเทพมหานคร
อธิบดี กสร.กล่าวต่อไปว่า รางวัลดังกล่าวเป็นรางวัลที่ทรงคุณค่ายิ่ง เนื่องจากเป็นสิ่งที่แสดงให้เห็นว่า กรมสวัสดิการและคุ้มครองแรงงานให้ความสำคัญกับหลักสิทธิมนุษยชน โดยถือเป็นหัวใจสำคัญในการปฏิบัติงานภายใต้ค่านิยม FAIR ที่ปลูกฝังให้บุคลากรกรมปฏิบัติงาน และให้บริการด้วยความเป็นธรรม เสมอภาค เท่าเทียม กล้ายืนหยัดทำในสิ่งที่ถูกต้องเพื่อให้ผู้รับบริการทุกกลุ่มได้รับการปกป้องคุ้มครองสิทธิจากการจ้างงาน และมีความเชื่อมั่นว่างานที่มีคุณค่าจะยกระดับคุณภาพชีวิตในการทำงานให้ดีขึ้น และส่งเสริมให้มีการพัฒนาแรงงานที่ยั่งยืน
วันอาทิตย์ที่ 27 กันยายน 2563
รมช.ธรรมนัส ประชุมเดินหน้าขับเคลื่อนแผนการใช้ที่ดินตำบล 16 ตำบล ในจังหวัดพะเยา
รมช.ธรรมนัส ประชุมเดินหน้าขับเคลื่อนแผนการใช้ที่ดินตำบล 16 ตำบล ในจังหวัดพะเยา เพื่อให้มีการใช้ที่ดินของประเทศไทยให้เหมาะสม และได้รับการพัฒนาอย่างยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมขับเคลื่อนแผนการใช้ที่ดินตำบล 16 ตำบลในพื้นที่ลุ่มน้ำสาขาแม่น้ำอิงตอนบน พร้อมมอบนโยบาย แนวทางการทำงาน และแผนการใช้ที่ดินตำบลให้แก่องค์การบริหารส่วนตำบล ณ ศูนย์วิจัยและพัฒนาประมงน้ำจืดพะเยา จ.พะเยา ว่า จากภายใต้รัฐธรรมนูญแห่งราชอาณาจักรไทย พุทธศักราช 2560 มาตรา 72 (1) ได้กำหนดให้มีการวางแผนการใช้ที่ดินของประเทศไทยให้เหมาะสมกับสภาพพื้นที่ และศักยภาพของที่ดิน ตามหลักการพัฒนาอย่างยั่งยืน และต่อมาทางสำนักนายกรัฐมนตรีได้ประกาศ เรื่อง แผนการปฏิรูปประเทศ ลงวันที่6 เมษายน 2561 มีแผนการปฏิรูปด้านทรัพยากรธรรมชาติและสิ่งแวดล้อม ซึ่งกำหนดให้มีการจัดทำแผนการใช้ที่ดินของชาติทั้งระบบ ให้สอดคล้องและเหมาะสม กับศักยภาพของพื้นที่ มีพัฒนาเศรษฐกิจและสังคมของประเทศ ปรับปรุงแผนการใช้ที่ดินตำบล จำนวน 7,225 ตำบล ให้แล้วเสร็จภายในปี 2565 กระทรวงเกษตรและสหกรณ์ โดย กรมพัฒนาที่ดิน จึงได้จัดทำแผนการใช้ที่ดินตำบล รวม 16 ตำบล ในท้องที่อำเภอเมืองพะเยา และอำเภอแม่ใจ จังหวัดพะเยา ซึ่งอยู่ในพื้นที่ลุ่มน้ำสาขาแม่น้ำอิงตอนบน ให้ได้รับผลตอบแทนสูงสุดต่อหน่วยเนื้อที่และเป็นไปอย่างยั่งยืน
“แผนการใช้ที่ดินตำบล 16 ตำบลในพื้นที่ลุ่มน้ำสาขาแม่น้ำอิงตอนบนนั้น ทางกรมพัฒนาที่ดินได้มีการดำเนินการมาแล้วตั้งแต่ช่วงต้นปี 2563 แต่เนื่องด้วยสถานการณ์แพร่ระบาดของไวรัลโควิด - 19 จึงทำให้เกิดความล่าช้าไปบ้าง ปัจจุบันได้ดำเนินงานสานต่อแล้ว โดยแผนทั้งหมดจะมีการพัฒนาดินและน้ำร่วมกัน เพราะถือว่าเป็นปัจจัยสำคัญในการทำการเกษตรกรรม ซึ่งแผนทั้ง 16 ตำบลนั้น จะมีความแตกต่างกันออกไปบ้าง ตามสภาพภูมิลำเนา ทางเจ้าหน้าที่ของกรมพัฒนาที่ดิน จะทำการสำรวจไปยังผู้นำหมู่บ้าน และพี่น้องเกษตรกร ถึงความต้องการที่แท้จริง ทั้งหมดนี้ก็เพื่อพัฒนา และยกระดับคุณภาพชีวิตของเกษตรกร ให้มีความมั่นคง มั่งคั่ง และอย่างยั่งยืน” ร้อยเอก ธรรมนัส กล่าว
ทั้งนี้ ได้จัดทำแผนการใช้ที่ดินตำบลทั้ง 16 ตำบล โดยมีการขับเคลื่อนโครงการต่าง ๆ ตามความต้องการของชุมชนและองค์กรปกครองส่วนท้องถิ่น ได้แก่ 1. การก่อสร้างสระน้ำในไร่นาขนาด 1,260 ลูกบาศก์เมตร จำนวน 23 บ่อ ในตำบลแม่ปืม ตำบลบ้านใหม่ ตำบลบ้านเหล่า และตำบลเจริญราษฎร์ 2. การพัฒนาแหล่งน้ำ 11 โครงการ ในพื้นที่ตำบลแม่นาเรือ ตำบลบ้านต๊ำ ตำบลบ้านใหม่ และตำบลท่าจำปี ซึ่งบางองค์กรปกครองส่วนท้องถิ่นได้รับแบบการก่อสร้างจากสถานีพัฒนาที่ดินพะเยาไปแล้ว 3. การจัดทำระบบอนุรักษ์ดินและน้ำโดยสถานีพัฒนาที่ดินพะเยา ในพื้นที่ตำบลบ้านใหม่ และตำบลบ้านสาง 4. การขยายอ่างเก็บน้ำห้วยบง ตำบลแม่ปืม ในเขตปฏิรูปที่ดินให้สามารถเก็บกักน้ำได้มากขึ้นเป็น 3 ล้านลูกบาศก์เมตร 5. อยู่ในระหว่างการจัดทำโครงการอนุรักษ์ดินและน้ำ ในพื้นที่จัดที่ดินทำกินให้ชุมชนภายใต้คณะกรรมการนโยบายที่ดินแห่งชาติ (คทช.) ในพื้นที่ป่าสงวนแห่งชาติ “ป่าแม่ปืมและป่าแม่พุง” ตำบลบ้านเหล่า เพื่อเสนอต่อ คทช. จังหวัด อีกทั้งสามารถที่จะใช้ใน การพัฒนาการท่องเที่ยวเชิงนิเวศ เพื่อให้มีการเพิ่มรายได้จากภาคนอกการเกษตรแก่เกษตรกร ทั้งนี้โดยใช้ “ระบบอนุรักษ์ดินและน้ำ” มาสร้างมูลค่าเพิ่มจากการท่องเที่ยวอีกด้วย
วันอาทิตย์ที่ 27 กันยายน 2563
รมช.ธรรมนัส เดินหน้ามอบหนังสือ ส.ป.ก.
รมช.ธรรมนัส เดินหน้ามอบหนังสือ ส.ป.ก. เพื่อให้เกษตรกรมีที่ดินทำกิน ได้รับโอกาสและความเสมอภาคทางสังคม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการพร้อมเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)และมอบฝายชะลอน้ำชั่วคราวบ่อจิ๋วและบัตรดินดินแก่เกษตรกรณเทศบาลตำบลงิมอำเภอปงจังหวัดพะเยา ว่ากระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมมีนโยบายช่วยเหลือพี่น้องเกษตรกรให้ได้รับโอกาสและความเสมอภาคทางสังคมได้มีที่ทำกินอย่างถูกต้องตามกฎหมายในการประกอบอาชีพเกษตรกรรมยังสามารถเข้าถึงแหล่งเงินทุนในการประกอบอาชีพพร้อมปัจจัยการผลิตการส่งเสริมและพัฒนาอาชีพของเกษตรกรจากหน่วยงานภาครัฐต่างๆ
"ในวันนี้ได้มามอบหนังสืออนุญาตให้เข้าทำประโยชน์ในที่ดิน(ส.ป.ก.4-01)ให้แก่เกษตรจำนวน135ราย160แปลงเนื้อที่745-0-22ไร่อีกทั้งยังได้มอบฝายชะลอน้ำชั่วคราวจำนวน10แห่งซึ่งในการมอบหนังสืออนุญาตให้เข้าทำประโยชน์ในเขตปฏิรูปที่ดินเกษตรกรจะได้รับโอกาสและความเสมอภาคทางสังคมมีที่ดินในการประกอบอาชีพเกษตรกรรมอีกทั้งการที่สำนักงานการปฏิรูปที่ดินเพื่อเกษตรกรรมนำหนังสืออนุญาตส.ป.ก. 4 - 01มามอบให้เกษตรกรเป็นการช่วยเหลือเกษตรกรในเขตปฏิรูปที่ดินที่อยู่ห่างไกลจากการบริการของสำนักงานการปฏิรูปที่ดินจังหวัดเพื่อช่วยลดค่าใช้จ่ายและประหยัดเวลาในการเดินทางมาติดต่อราชการอีกด้วย”ร้อยเอกธรรมนัสกล่าว
นายวุฒิพงศ์เนียมหอมรองเลขาธิการสำนักงานการปฏิรูปที่ดินเพื่อเกษตรกรรมกล่าวเพิ่มเติมว่าสำนักงานการปฏิรูปที่ดินจังหวัดพะเยา(ส.ป.ก.พะเยา)มีพื้นที่ดำเนินการในเขตปฏิรูปที่ดินประมาณ459,254ไร่จัดที่ดินให้เกษตรกรไปแล้วจำนวน42,099ราย60,013แปลง322,988ไร่โดยในวันนี้มีเกษตรกรที่ได้รับคัดเลือกให้เข้าทำประโยชน์ในเขตปฏิรูปที่ดินอยู่ในพื้นที่อำเภอปงจังหวัดพะเยารวมทั้งสิ้น135ราย160แปลงเนื้อที่745-0-22ไร่แบ่งเป็นที่อยู่อาศัยจำนวน12ราย12แปลงเนื้อที่4-1-03ไร่และที่ดินแปลงเกษตรกรรมจำนวน123ราย148แปลงเนื้อที่740-3-19ไร่
ต่อมาได้เดินทางไปยังแปลงเกษตรของนางศรีนวลนามเมืองและนายบุญโฮมนามเมืองหมู่ที่12บ้านใหม่น้ำเงินตำบลงิมอำเภอปงจังหวัดพะเยาซึ่งเป็นศูนย์เรียนรู้การเพิ่มประสิทธิภาพการผลิตสินค้าเกษตรในเขตปฏิรูปที่ดินเดิมมีการทำนาข้าวเพื่อบริโภคภายในครัวเรือนการเพาะเห็ดและปลูกยางพาราภายหลังได้เข้าร่วมอบรมโครงการพัฒนาระบบกสิกรรมด้วยศาสตร์พระราชาที่ชุมชนต้นน้ำน่านตำบลศรีภูมิอำเภอท่าวังผาจังหวัดน่านกับสำนักงานการปฏิรูปที่ดินจังหวัดพะเยาจึงมีความสนใจและได้เริ่มจากพื้นที่เล็กๆข้างหลังแปลงนาขุดคลองไส้ไก่และหลุมขนมครกเพื่อกักเก็บน้ำไว้ในดินแล้วปลูกผักสวนครัวเอาไว้บริโภคในครัวเรือนต่อมาได้ปรับเปลี่ยนพื้นที่เป็นลักษณะขุดคลองล้อมรอบพื้นที่และเชื่อมต่อสระน้ำใหญ่ภายในแปลงและเลี้ยงปลากับกบในกระชังปลูกพืชผักสวนครัวเลี้ยงปลาในนาข้าว